CELEX: 32022D0753
Language: et
Date: 2022-05-16 00:00:00
Title: Nõukogu otsus (ÜVJP) 2022/753, 16. mai 2022, millega muudetakse otsust (ÜVJP) 2019/938, millega toetatakse usalduse suurendamise protsessi, mille tulemusel luuakse Lähis-Ida tuumarelva- ja kõikide muude massihävitusrelvade vaba tsoon

17.5.2022   
               
               
                  ET
               
               
                  Euroopa Liidu Teataja
               
               
                  L 138/15
               
            
         NÕUKOGU OTSUS (ÜVJP) 2022/753,
         16. mai 2022,
         millega muudetakse otsust (ÜVJP) 2019/938, millega toetatakse usalduse suurendamise protsessi, mille tulemusel luuakse Lähis-Ida tuumarelva- ja kõikide muude massihävitusrelvade vaba tsoon
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 6. juunil 2019 vastu otsuse (ÜVJP) 2019/938 (1).
                  
               
                     (2)
                  
                  
                     Otsuses (ÜVJP) 2019/938 on selle artiklis 1 osutatud tegevuste rakendamise perioodiks kehtestatud 36 kuud alates otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     Rakenduspartner ÜRO Desarmeerimisuuringute Instituut taotles nimetatud rakendamisperioodi pikendamist 12 kuu võrra kuni 10. juulini 2023, et võtta arvesse COVID-19 pandeemia mõjust tingitud viivitusi otsuse (ÜVJP) 2019/938 kohaste projektitegevuste rakendamisel.
                  
               
                     (4)
                  
                  
                     Otsuse (ÜVJP) 2019/938 artiklis 1 osutatud tegevuste jätkamine 10. juulini 2023 ei mõjuta mingil moel rahalisi vahendeid kuni 10. juulini 2023.
                  
               
                     (5)
                  
                  
                     Otsust (ÜVJP) 2019/938 tuleks vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2019/938 artikli 5 lõige 2 asendatakse järgmisega:
            
               
                  „2.   See kaotab kehtivuse 10. juulil 2023.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. mai 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 6. juuni 2019. aasta otsus (ÜVJP) 2019/938, millega toetatakse usalduse suurendamise protsessi, mille tulemusel luuakse Lähis-Ida tuumarelva- ja kõikide muude massihävitusrelvade vaba tsoon (ELT L 149, 7.6.2019, lk 63).